Президент Тоқаев Борис Джонсонды құттықтады
"Президент Тоқаев Борис Джонсонды құттықтады" | "https://abai.kz/post/95017"
TITLE: Президент Тоқаев Борис Джонсонды құттықтады
URL: https://abai.kz/post/95017
META: "Президент Тоқаев Борис Джонсонды құттықтады" | "https://abai.kz/post/95017"
DATE: 26.07.2019
AUTHOR(s): Abai.kz
TOTAL WORDS: 93
TEXT: Мемлекет басшысы Қазақстан халқының және жеке өзінің атынан Борис Джонсонды Ұлыбритания Біріккен Корольдігінің және Солтүстік Ирландияның Премьер-Министрі лауазымына сайлануымен құттықтады. Бұл туралы Ақорда сайты хабарлады. «Басқарушы Тори партиясының көшбасшысын сайлаудағы Сіздің айқын жеңісіңіз Ұлыбританияның игілігі жолында қол жеткізген таңқаларлық табыстарыңыздың және адал қызметіңіздің мойындалуын көрсетеді», – делінген жеделхатта. Мемлекет басшысы Қазақстан мен Ұлыбританияның стратегиялық серіктестікті берік достық, өзара сенім мен түсіністік негізде дамытып отырғанын атап өтті. Қазақстан Президенті екіжақты ынтымақтастықты одан әрі нығайтуға және жаңа инвестициялық мүмкіндіктердің ашылуына сенім білдірді. Қасым-Жомарт Тоқаев Борис Джонсонға жаңа қызметте табыс, сондай-ақ, британ халқына бақ-береке тіледі. Abai.kz
